Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede EØS-Udvalg til en ændring af protokol 31 til EØS-aftalen om samarbejde på særlige områder ud over de fire friheder (forbrugerbeskyttelse) /* COM/2014/0524 final - 2014/0242 (NLE) */





BEGRUNDELSE 1. BAGGRUND FOR FORSLAGET For at sikre den nødvendige retssikkerhed og ensartethed på det indre marked skal Det Blandede EØS-Udvalg indarbejde al relevant EU-lovgivning i EØS-aftalen så hurtigt som muligt efter vedtagelsen. Det er fastsat i artikel 78 i EØS-aftalen, at de kontraherende parter skal styrke og udvide samarbejdet inden for rammerne af Unionens virksomhed, bl.a. på området forbrugerbeskyttelse. 2. RESULTAT AF HØRINGER AF INTERESSEREDE PARTER OG KONSEKVENSANALYSER Udkastet til Det Blandede EØS-Udvalgs afgørelse (der er knyttet som bilag til forslaget til Rådets afgørelse) har til formål at ændre protokol 31 til EØS-aftalen om samarbejde på særlige områder ud over de fire friheder med henblik på at udvide samarbejdet mellem de kontraherende parter til også at omfatte samarbejde om forbrugerbeskyttelse. For at udvide samarbejdet mellem EØS-afgørelsens kontraherende parter på dette område (med virkning fra den 1. januar 2014) bør Europa-Parlamentets og Rådets forordning (EU) nr. 254/2014 af 26. februar 2014 om et flerårigt forbrugerprogram for årene 2014-2020 og om ophævelse af afgørelse nr. 1926/2006/EF[1] indarbejdes i EØS-aftalen. Liechtenstein fritages for at deltage i programmet og for at bidrage finansielt til det. 3. JURIDISKE ASPEKTER AF FORSLAGET I henhold til artikel 1, stk. 3, i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet på forslag af Kommissionen den holdning, som skal indtages på Unionens vegne til sådanne afgørelser. Kommissionen forelægger udkastet til Det Blandede EØS-Udvalgs afgørelse til vedtagelse i Rådet som Unionens holdning. Kommissionen håber snarest muligt at kunne forelægge forslaget i Det Blandede EØS-Udvalg. Det Blandede EØS-Udvalgs afgørelse bør også tjene som parternes aftale, jf. artikel 1, stk. 8, i protokol 32 til EØS-aftalen, således at samarbejdet, jf. forordning (EU) nr. 254/2014, kan indledes fra den 1. januar 2014, selv om denne EØS-afgørelse først vedtages eller eventuelle forfatningsmæssige krav til denne EØS-afgørelse først meddeles efter den 10. juli 2014. 2014/0242 (NLE) Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede EØS-Udvalg til en ændring af protokol 31 til EØS-aftalen om samarbejde på særlige områder ud over de fire friheder (forbrugerbeskyttelse) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 169 sammenholdt med artikel 218, stk. 9, under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde[2], særlig artikel 1, stk. 3, under henvisning til forslag fra Europa-Kommissionen, og ud fra følgende betragtninger: (1) Aftalen om Det Europæiske Økonomiske Samarbejdsområde[3] ("EØS-aftalen") trådte i kraft den 1. januar 1994. (2) I henhold til EØS-aftalens artikel 98 kan Det Blandede EØS-Udvalg træffe afgørelse om at ændre bl.a. protokol 31 til EØS-aftalen ("protokol 31"). (3) Protokol 31 indeholder bestemmelser og ordninger vedrørende samarbejde på særlige områder ud over de fire friheder. (4) Samarbejdet mellem EØS-aftalens kontraherende parter bør udvides til at omfatte Europa-Parlamentets og Rådets forordning (EU) nr. 254/2014[4]. (5) EFTA-staternes deltagelse i aktiviteter, der følger af forordning (EU) nr. 254/2014, bør starte fra den 1. januar 2014, selv om EØS-afgørelsen, der er knyttet som bilag til denne afgørelse, først vedtages eller eventuelle forfatningsmæssige krav til denne EØS-afgørelse først meddeles efter den 10. juli 2014. (6) Enheder, der er etableret i EFTA-staterne, bør kunne deltage i aktiviteter, der starter før den EØS-afgørelse, der knyttet som bilag til denne afgørelse, træder i kraft. Udgifter til sådanne aktiviteter, hvis gennemførelse starter efter den 1. januar 2014, kan være støtteberettigede på de samme vilkår, som gælder udgifter, afholdt af enheder, der er etableret i EU-medlemsstaterne, forudsat at Det Blandede EØS-udvalgs afgørelse træder i kraft, inden den pågældende aktivitet er afsluttet. (7) Protokol 31 bør derfor ændres i overensstemmelse hermed. (8) Unionens holdning i Det Blandede EØS-Udvalg bør baseres på det udkast til afgørelse, der er knyttet til denne afgørelse — VEDTAGET DENNE AFGØRELSE: Artikel 1 Den holdning, der skal indtages på Den Europæiske Unions vegne i Det Blandede EØS-Udvalg til den foreslåede ændring af protokol 31 til EØS-aftalen om samarbejde på særlige områder ud over de fire friheder, baseres på det udkast til Det Blandede EØS-Udvalgs afgørelse, der er knyttet til nærværende afgørelse. Artikel 2 Denne afgørelse træder i kraft på dagen for vedtagelsen. Udfærdiget i Bruxelles, den […]. På Rådets vegne Formand [1] EUT L 84 af 20.3.2014, s. 42. [2] EFT L 305 af 30.11.1994, s. 6. [3] EFT L 1 af 3.1.1994, s. 3. [4] Europa-Parlamentets og Rådets forordning (EU) nr. 254/2014 af 26. februar 2014 om et flerårigt forbrugerprogram for årene 2014-2020 og om ophævelse af afgørelse nr. 1926/2006/EF (EUT L 84 af 20.3.2014, s. 42–56). BILAG DET BLANDEDE EØS-UDVALGS AFGØRELSE nr. .../2014 af om en ændring af protokol 31 til EØS-aftalen om samarbejde på særlige områder ud over de fire friheder DET BLANDEDE EØS-UDVALG HAR — under henvisning til aftalen om Det Europæiske Økonomiske Samarbejdsområde, i det følgende benævnt "EØS-aftalen", særlig artikel 86 og 98, og ud fra følgende betragtninger: (1) Samarbejdet mellem EØS-aftalens kontraherende parter bør udvides til at omfatte Europa-Parlamentets og Rådets forordning (EU) nr. 254/2014 af 26. februar 2014 om et flerårigt forbrugerprogram for årene 2014-2020 og om ophævelse af afgørelse nr. 1926/2006/EF[1]. (2) EFTA-staternes deltagelse i aktiviteter, der følger af forordning (EU) nr. 254/2014, bør starte fra den 1. januar 2014, selv om denne afgørelse først vedtages eller eventuelle forfatningsmæssige krav til denne afgørelse først meddeles efter den 10. juli 2014. (3) Enheder, der er etableret i EFTA-staterne, bør kunne deltage i aktiviteter, der starter før denne afgørelse træder i kraft. Udgifter til sådanne aktiviteter, hvis gennemførelse starter efter den 1. januar 2014, kan være støtteberettigede på de samme vilkår, som gælder udgifter, afholdt af enheder, der er etableret i EU-medlemsstaterne, forudsat at afgørelsen træder i kraft inden den pågældende aktivitet er afsluttet. Protokol 31 til EØS-aftalen bør ændres for at gøre det muligt at gennemføre dette udvidede samarbejde fra den 1. januar 2014 — VEDTAGET DENNE AFGØRELSE: Artikel 1 Artikel 6 i protokol 31 til EØS-aftalen ændres således: 1. Følgende stykke indsættes efter stk. 3a: "3b. EFTA-staterne skal med virkning fra den 1. januar 2014 deltage i følgende program: - 32014 R 0254: Europa-Parlamentets og Rådets forordning (EU) nr. 254/2014 af 26. februar 2014 om et flerårigt forbrugerprogram for årene 2014-2020 og om ophævelse af afgørelse nr. 1926/2006/EF (EUT L 84 af 20.3.2014, s. 42). Udgifter til aktiviteter, hvis gennemførelse starter efter den 1. januar 2014, kan være støtteberettigede fra starten af den aktivitet, der er omfattet af tilskudsaftalen eller tilskudsafgørelsen, forudsat at Det Blandede EØS-Udvalgs afgørelse nr. …/2014 af … træder i kraft, inden aktiviteten er afsluttet. Liechtenstein skal fritages for at deltage i programmet og for at bidrage finansielt til det." 2. Stk. 4 affattes således: "EFTA-staterne bidrager finansielt til de i stk. 3, stk. 3a og stk. 3b omhandlede aktiviteter i overensstemmelse med EØS-aftalens artikel 82, stk. 1, litra a). 3. Stk. 5 affattes således: "EFTA-staterne deltager fra begyndelsen af samarbejdet om de aktiviteter, der er omhandlet i stk. 3, stk. 3a og stk. 3b, fuldt ud uden stemmeret i alle fællesskabsudvalg og andre instanser, som bistår Europa-Kommissionen med forvaltningen eller udviklingen af disse aktiviteter." Artikel 2 Denne afgørelse træder i kraft dagen efter, at den sidste meddelelse er indgivet til Det Blandede EØS-Udvalg, jf. EØS-aftalens artikel 103, stk. 1*. Den anvendes fra den 1. januar 2014. Artikel 3 Denne afgørelse offentliggøres i Den Europæiske Unions Tidendes EØS-afsnit og EØS-tillæg. Udfærdiget i Bruxelles, den På Det Blandede EØS-Udvalgs vegne Formand Sekretærer for Det Blandede EØS-Udvalg [1] EUT L 84 af 20.3.2014, s. 42. * [Ingen forfatningsmæssige krav angivet.] [Forfatningsmæssige krav angivet.]